

Mikromokymosi ištekliai, skirti mažiau įgūdžių turinčių suaugusiųjų įtraukimui į švietimo sistemą ir mokymą(si).

Vadovas suaugusiųjų švietėjams

Pamokos planas

Šio trumpo vadovo tikslas - padėti jums, patyrusiems andragogams, dirbantiems su mažiau įgūdžių turinčiais ir marginalizuotais besimokančiaisiais suaugusiais, turinčiais įvairių poreikių, naudotis vaizdo įrašų ištekliais ir užduočių lapais, pateiktais mikromokymosi išteklių rinkinyje, siekiant iš naujo įtraukti mažiau įgūdžių turinčius suaugusius savo mokymo centruose ir bendruomenėse. Šiame trumpame vadove pateiksime pagrindinę informaciją apie vaizdo medžiagoje aptariamą temą ir nurodymus. Medžiaga padės sklandžiai pristatyti ir įgyvendinti veiklą, skirtą suaugusiųjų besimokančiųjų grupei. Veikla, kuri buvo parengta kartu su vaizdo ištekliais, siekiama dar labiau išplėtoti jų supratimą apie vaizdo ištekliuose išdėstytą temą. Galiausiai šiame vadove taip pat rasite keletą apibendrinamųjų klausimų, kuriuos galite naudoti savo suaugusiųjų besimokančiųjų grupėje, kad įvertintumėte veiklos, kurią atlikote kartu su jais, patogumą ir kokybę.

**Raštingumo kompetencijos ugdymas per skaitmenines ir socialines medijas**

Įvadas į temą

Internetas, socialinė medija ir skaitmeninės priemonės gali padėti mažiau patirties turintiems suaugusiesiems ugdyti raštingumo gebėjimus. Iš tiesų skaitmeninės technologijos visur pasitelkia raštingumo kompetencijas. Skaitydami internetinį laikraštį,, rašydami elektroninį laišką ar komentuodami po pranešimu naudojate raštingumo kompetencijas. Štai kodėl svarbu ugdyti šiuos gebėjimus. Sekdami informatyvias socialinės medijos paskyras ir skaitydami daug internetinių laikraščių ar knygų, greitai išsiugdysite ir įsisavinsite raštingumo įgūdžius. Naudodamiesi „ONE-STEP UP" ištekliais, mažiau įgūdžių turintys suaugusieji gali tyrinėti, kaip ši mokomoji medžiaga gali teigiamai paveikti jų gebėjimą mokytis rašymo, skaitymo ir supratimo įgūdžių.

Įvadas į veiklą

Švietėjo vadove mažiau įgūdžių turintys suaugusieji turi galimybę susipažinti su Prancūzijos iniciatyva, įgyvendinta interneto svetainėje „Projet Voltaire". Šiuo projektu sukurta priemonė, kurios vieša prieiga leidžia visiems naudotis saviraiškos ir rašybos gerinimo įrankiais. Mokyklos, įmonės ir konkretūs asmenys gali sudalyvauti „Voltaire" projekte susikūrę paskyrą. Šia iniciatyva bus ištrintos gramatikos, kirčiavimo ir sintaksės klaidos.

Be to, besimokantieji turi galimybę įsitraukti į įdomią veiklą „Parašyk savo kelionę". Ji leis atskleisti savo rašymo įgūdžius ir gebėjimą perteikti žinutę.

Šio ištekliaus naudojimas su grupe

Norėdami naudoti šį išteklių su suaugusiais besimokančiaisiais savo vietos grupėje, rekomenduojame iš pradžių parodyti jiems vaizdo įrašą, kad pristatytumėte raštingumo kompetencijos (skaitmeninės ir socialinės medijos) temą. Šis vaizdo įrašas padės besimokantiesiems suprasti temą prieš pradedant veiklą su dalomąja medžiaga. Įgiję bendrų žinių apie temą, jie galės pradėti vykdyti dalomosios medžiagos užduotį. Dėl to rekomenduojame kiekvienam besimokančiajam paruošti po vieną dalomosios medžiagos kopiją. Viskas, ko reikia besimokantiesiems, yra rašiklis, kad jie galėtų užpildyti gautą užduotį, ir kompiuteris, kad galėtų peržiūrėti vaizdo įrašą. Iš viso šiai užduočiai atlikti prireiks vienos valandos.

Kai besimokantieji susipažins su mokomosios medžiagos vadovu, paskatinkite žinias apie raštingumo kompetencijos ugdymą per medijas užtvirtinti viktorinos metu.

Apibendrinimo klausimai

* Kas labiausiai nustebino „Projet Voltaire” iniciatyvoje?
* Ar išbandėte, o gal turite panašią iniciatyvą savo kalba?
* Kokiai būdais iniciatyva lavino ne vien raštingumo įgūdžius?
* Kokią pagrindinę informaciją išsinešite iš šio atvejo tyrimo ir veiklos? Kaip tai pritaikysite savo gyvenime ar darbe?
* Kokia buvo jūsų patirtis veikloje „Parašyk savo kelionę"?
* Kaip galima įtraukti skaitmenines ir socialines disciplinas į mažiau įgūdžių turinčių suaugusiųjų švietimo ar mokymo programas, kad būtų pagerinta jų raštingumo kompetencija?

 